google/wiki40b huggingface dataset:
Rekordy česko-slovenskej futbalovej ligy

Rekordy česko-slovenskej futbalovej ligy sumarizujú prehľad zaujímavých faktov a štatistík najvyššej futbalovej súťaže v bývalom Česko-Slovensku. Česko-slovenská futbalová liga sa hrala od roku 1925, posledná sezóna 1992/93 sa dohrávala na jar 1993 už po zániku Česko-Slovenska. Počas druhej svetovej vojny v rokoch 1939-1945, kedy bola ČSR rozdelená, sa v oboch častiach krajiny hrali samostatné ligové súťaže. Celkovo sa v 63 ročníkoch čs. ligy rozdelilo 61 majstrovských titulov. Sezóna 1938/39 sa po vystúpení ŠK Bratislava dohrala ako česko-moravská liga, na jeseň 1948 sa z dôvodu prechodu na systém jar-jeseň uskutočnila neoficiálna súťaž bez vyhlásenia majstra (víťaz Slavia Praha). Ligová súťaž často menila svoj názov, hrací systém aj počet účastníkov. Od roku 1956 sa zaužíval názov 1.liga.
Crochte

Poloha

Obec má rozlohu 7,83 km². Najvyšší bod je položený 32 m n. m. a najnižší bod 4 m n. m.

Obyvateľstvo

Počet obyvateľov obce je 718 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bludovice (Nový Jičín)

História

Prvá písomná zmienka o Bludoviciach je z roku 1302. V miestnej časti sa nachádza Kaplnka sv. Michala, ktorá bola postavená v roku 1861 novojičínským staviteľom Tomášom Chytil podľa plánov Ferdinanda Neuserra zo Salzburgu.
Sojuz 28

Priebeh letu

Kozmická loď Sojuz odštartovala popoludní 2. marca 1978 s pomocou rovnomennej rakety z kozmodrómu Bajkonur na území Kazachstanu s dvojčlennou posádkou na palube. Veliteľom lode bol 47-ročný Rus, sovietsky kozmonaut plukovník Alexej Gubarev. Druhým kozmonautom bol Vladimír Remek.
Loď sa po svojom 18. obehu Zeme 3. marca spojila  s orbitálnou stanicou Saľut 6, na ktorej bola posádka Georgij Grečko a Jurij Romanenko. Počas pobytu pomáhali základnej posádke v ich vedeckom programe, uskutočnili množstvo televíznych reportáži a tiež šesť experimentov (napr. Chlorella, Extinkce, Morava-Splav), ktoré pripravili čs. odborníci z ČSAV. Dňa 5. marca bola odvysielaná prvá medzinárodná tlačová konferencia z paluby komplexu Sojuz 27 - Saľut 6 - Sojuz 28.
Ráno 10. marca sa kozmonauti rozlúčili s hlavnou posádkou, vrátili sa na svoju loď Sojuz 28 a po 164 hodinách spoločného letu sa od orbitálnej stanice odpojili. Potom s pomocou brzdiaceho motoru zahájili zostup. Loď sa rozpojila na tri časti, samotná kabína sa na padáku zniesla na Zem asi 135 km severne od Arkalyku v Kazachstane. Potom vrtuľníky dopravili kozmonautov do Arkalyku a odtiaľ sa lietadlom vrátili do hotela Kosmonaut v Bajkonure.
Ako všetky misie programu Interkozmos trvala táto približne 7 dní a 21,5 hodín. Bolo to preto, aby nevznikli špekulácie, že Sovietsky zväz uprednostňuje niektorú krajinu pred inou.
Štrkovec (sídlisko)

Štrkovec je miestna časť a sídlisko v Bratislave a mestskej časti Ružinov v okrese Bratislava II.
Nachádza sa medzi ulicami a komunikáciami Bajkalská, Trnavská cesta, Tomášikova a Ružinovská. Nachádza sa tu Štrkovecké jazero  a Areál hier Radosť. Sídlisko vzniklo v rokoch 1962-1964 pre 15 000 obyvateľov ako prvé zo štyroch sídlisk Ružinova.
Bozeman

Bozeman je mesto v USA, v centrálnej Montane. Leží v Skalnatých vrchoch medzi horskými masívmi Bridger Range na severe a Gallatin Range na juhu Je sídlom okresu Gallatin County a žije tu 27 509 obyvateľov (2005).
V meste sídli pobočka Montana State University a Múzeum Skalnatých vrchov Museum of the Rockies.
Morville-sur-Andelle

Poloha

Obec má rozlohu 5,17 km². Najvyšší bod je položený 175 m n. m. a najnižší bod 65 m n. m.

Obyvateľstvo

Počet obyvateľov obce je 287 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Blérancourt

Polohopis

Blérancourt má rozlohu 10,8 km². Najvyšší bod je položený 159 m n. m. a najnižší bod 53 m n. m.

Obyvateľstvo

Blérancourt má 1278 obyvateľov (2009).
Graf vývoja obyvateľstva:
Zdroje: INSEE
Obrazový prvok

Obrazový prvok alebo pixel (skratka z angl. picture element – obrazový prvok alebo obrazový bod; po anglicky aj pel/PEL)  skratka px., je základná jednotka digitálnej rastrovej (bitmapovej) grafiky (fyzický bod, najmenší adresovateľný prvok). Predstavuje jeden svietiaci bod na monitore, resp. jeden bod digitálneho alebo vytlačeného obrázku.
Body na obrazovke tvoria štvorcovú sieť a každý pixel možno jednoznačne identifikovať podľa jeho súradníc. Vzhľadom na obmedzené množstvo pixelov a obmedzenú frekvenciu vykresľovania obrazu, dochádza pri zobrazení na monitore k mnohým nežiaducim efektom. Medzi ne patrí napríklad aliasing, moaré, neostrosti, mozaikové skreslenia, strata informácii pri zmenšovaní, zväčšovaní alebo otáčaní obrazu a pod.
Veľkosť pixela záleží na type monitora. Pri obvyklých analógových typoch sa veľkosť pixela mení zmenou rozlíšenia. LCD obrazovky naproti tomu majú počet fyzických pixelov (tzv. natívne rozlíšenie) spravidla pevne viazané na používané rozlíšenie (napríklad 1024×768) a zobrazenia jediného rozlíšenia pri takom monitore vedie k určitej deformácií obrazu, pretože „počítačové pixely“ sú prepočítavané nerovnomerne prerozdeľovane na väčší počet „fyzických pixelov“.
V bežných režimoch má obrazovka rozlíšenie od zhruba 640×480 po 1600×1200, niekedy i viac. Pri 15 palcovom monitore pri rozlíšení 1024×768 predstavuje veľkosť jedného pixela sotva 0,3 mm. Maximálne možné rozlíšenie monitoru sa uvádza v jednotkách „pixel na palec“ (skratka ppi z anglického pixel per inch).
Tournon-Saint-Pierre

Poloha

Obec má rozlohu 14,76 km². Najvyšší bod je položený 136 m n. m. a najnižší bod 62 m n. m.

Obyvateľstvo

Počet obyvateľov obce je 468 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
McDonnell Douglas MD-11

Rozpoznávacie znaky

Dolnoplošník so šikmým krídlom, dva prúdové motory pod krídlami a jeden na spodku kýlovej plochy. Od DC-10 sa líši krídlami.

Vývoj MD-11

V 80tych rokoch sa firma Mcdonnel Douglas CO. rozhodla, vytvoriť nový model lietadla, ktorý by nadväzoval na úspešnú DC-10. Ak by Mcdonnel Douglas nevytvoril nový uspešný model, skrachoval by. MD-11 nakoniec bola predstavená v roku 1986 v známej podobe, v základe sa od DC-10 rozlišovala len malými kozmetickými úpravami, ako sú špecifické krídielká na koncoch krídel. Najzaujímavejším prvkom bolo na krídelku umiestnenie ešte spodného, menšieho krídielka. Je o 18 stôp dlhšia ako DC-10, zmestilo sa do nej 320 cestujúcich, 500,000 libier nákladu, a s doletom 6800nm (12 593km). Na výrobu boli pripravené aj verzie s dlhším doletom, označované ER, nákladná verzia a verzia Combi. Prvý let bol plánovaný na rok 1989 ale problémy s materiálom ho odsunuli o 9 mesiacov ďalej. Prototyp s označením N111MD prvýkrát opustil zem dňa 10. januára 1990. Let trval 2.56 hodín a objednávky sa vyšplhali na 300 kusov.
Musigny

Poloha

Obec má rozlohu 6,11 km². Najvyšší bod je položený 442 m n. m. a najnižší bod 360 m n. m.

Obyvateľstvo

Počet obyvateľov obce je 89 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ébremond-de-Bonfossé

Poloha

Obec má rozlohu 11,9 km². Najvyšší bod je položený 115 m n. m. a najnižší bod 12 m n. m.

Obyvateľstvo

Počet obyvateľov obce je 779 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Valouse

Poloha

Obec má rozlohu 6,33 km². Najvyšší bod je položený 1 320 m n. m. a najnižší bod 512 m n. m.

Obyvateľstvo

Počet obyvateľov obce je 40 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Taingy

Poloha

Obec má rozlohu 20,81 km². Najvyšší bod je položený 386 m n. m. a najnižší bod 224 m n. m.

Obyvateľstvo

Počet obyvateľov obce je 305 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samuel Aba

Pôvod

Pochádzal z kmeňa Chazarov patriacich k turkickej jazykovej rodine. Jeho rodičia sú neznámi, ale dá sa predpokladať, že patrili k vysokopostaveným osobnostiam svojho národa. Za manželku mal dcéru maďarského veľkokniežaťa Gejzu, a teda bol švagrom prvého uhorského kráľa Štefana I.

Život

Niekedy v období rokov 1005 – 1010 sa Aba stal náčelníkom chazarského kmeňa. V tom istom období sa zosobášil. Prijal kresťanstvo a založil dva kláštory, z ktorých jeden sa zachoval dodnes a nachádza sa v obci Feldebrő neďaleko mesta Jáger. Štefan ho vymenoval za svojho palatína a mal s ním pomerne dobré vzťahy. 
Po korunovácii Petra Orseola za kráľa stratil svoj úrad, čo bolo začiatkom ich veľkého nepriateľstva. Po víťazstvách nad Petrom sa v rokoch 1041 až 1044 stal uhorským kráľom a prijal meno Samuel. Na začiatku vlády podnikal útoky do Korutánska a Východnej Marky. Nemecký kráľ Henrich III. podnikol v septembri 1042 odvetný útok spolu s českým kniežaťom Břetislavom I. a dobyl územie Nitrianského kniežatstva, ktoré sa vtedy skladalo z 9 komitátov (zväčša ležalo severne od Dunaja). Na tomto území ustanovil Henrich do čela správy Domoslava, syna Ladislava Lysého. Po odchode nemeckých a českých vojsk, vtedajší uhorský kráľ Samuel vyhnal Domoslava z Nitry.
V auguste 1043 prišiel do krajiny Henrich III. s novou výpravou. Samuel sa s ním stretol na brehu rieky Rábnica a dohodli si mierové podmienky. Henrichovi odstúpil pás územia západne od riek Litava a Morava a Henrich ho uznal za kráľa. Aba mal prepustiť zajatcov a poslať Henrichovi cenné dary.
Vo februári 1044 sa Samuel dozvedel o chystanom sprisahaní uhorských veľmožov. Vlákal ich do pasce a nechal popraviť. Časť odporcov ušla z krajiny a o intervenciu požiadala nemeckého kráľa Henricha. Ten sa do Uhorska vrátil v júni 1044 spolu s Břetislavom a Petrom Orseolom. Dobyl Šopron a Kapuvár a so Samuelom sa stretol pri obci Menfö. Napriek tomu, že bol verným pokračovateľom diela Štefana I., nebol Maďar a nemal úplnú dôveru maďarskej šľachty. Preto prešla počas boja časť veľmožov na druhú stranu a Samuel bitku prehral. Dal sa na útek, no chytili ho pri rieke Tisa. Onedlho sa konal uhorsko-nemecký súd, ktorý vyniesol rozsudok, že Samuel má byť popravený. Popravu ihneď vykonali.
Jérémy Mathieu

Sochaux

Mathieu začal svoju kariéru s najväčším klubom v regióne Franche-Comté, FC Sochaux. Svoj debut v Ligue 1 zažil v sezóne 2002/03 v zápase proti CS Sedan. Napriek tomu, že mal iba 18, bol vybraný do základnej zostavy a hneď strelil svoj prvý gól, ten ale pomohol len k remíze 2-2 proti Rennes. V tú sezónu zahral 23 ligových zápasov a strelil 4 góly. Mal veľký podiel na úspechu svojho tímu, ktorý skončil piaty v lige a kvalifikoval sa do Európskej ligy.
Počas nasledujúcich dvoch sezón, pokračovala jeho skvelá forma a vďaka nej sa objavil v 63 ligových zápasoch a strelil 6 gólov. Taktiež  hral výborne v európskych pohároch, celkom sa objavil v 14 zápasoch a strelil 2 góly. Pomohol taktiež tímu Sochaux vyhrať Coupe de la Ligue v roku 2004. Jeho výborná hra v Sochaux viedla k veľkému záujmu talianskeho klubu Juventus FC, a trom anglickým tímom Newcastle United FC, Everton FC a Southampton FC.

Toulouse

Potom, čo deklaroval túžbu odísť do iného klubu, Sochaux súhlasil s ponukou. Nakoniec sa rozhodol prestúpiť do tímu Toulouse FC, kde podpísal zmluvu na 4 roky. Jeho ligový debut s Toulouse prebehol v zápase proti jeho bývalému tímu Sochaux, v  ktorom odohral celých 90 minút a udržal víťazstvo 1-0. V sezóne 2007/08 mal Toulouse i Mathieu zlý štart. Mathieu si zlomil nohu a prišiel o polovicu sezóny. Toulouse tú sezónu delil 1 bod od zostupu a to prinútilo Jérémyho uvažovať o svojej budúcnosti v tíme Toulouse. Odohral tam celkom 86 zápasov a strelil 5 gólov.

Valencia

Dňa 10. júna 2006 Mathieu prestúpil do španielskeho tímu Valencia CF. Prvý zápas hral proti FC Sevilla, jeho tím zvíťazil 2-0.

FC Barcelona

Dňa 23. júla 2014 Mathieu podpísal štvorročnú zmluvu s FC Barcelona. Prestup stál Barcelonu 20 miliónov eur a jeho výkupná klauzula bola stanovená na 50 miliónov eur.

Reprezentačná kariéra

Hral za francúzske výbery U18, U19 a U21. 
V A-tíme Francúzska debutoval 11. novembra 2011 v priateľskom zápase s tímom USA (výhra 1:0).
ISO 3166-2:VU

Kódy ISO 3166-2 pre Vanuatu identifikujú 6 provincií. Prvá časť (VU) je medzinárodný kód pre Vanuatu, druhá časť pozostáva z troch písmen identifikujúcich provinciu.

Zoznam kódov

VU-MAP Malampa (Lakatoro)
VU-PAM Pénama (Longana)
VU-SAM Sanma (Luganville)
VU-SEE Shéfa (Port Vila)
VU-TAE Taféa (Isangel)
VU-TOB Torba (Sola)
Cierzac

Poloha

Obec má rozlohu 5,2 km². Najvyšší bod je položený 49 m n. m. a najnižší bod 18 m n. m.

Obyvateľstvo

Počet obyvateľov obce je 260 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Beauvechain

Obyvateľstvo

Beauvechain má približne 6621 obyvateľov (2008).
Trézény

Poloha

Obec má rozlohu 3,25 km². Najvyšší bod je položený 105 m n. m. a najnižší bod 29 m n. m.

Obyvateľstvo

Počet obyvateľov obce je 350 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Defrazeologická derivácia

Defrazeologická derivácia je proces vzniku slova z frazeologickej jednotky, napr: biely ako sneh – snehobiely, lámať si hlavu nad niečím – hlavolam. Niekedy sa tento pojem stotožňuje s frazeologickou deriváciou.
Saint-Gervais-des-Sablons

Poloha

Obec má rozlohu 8,8 km². Najvyšší bod je položený 265 m n. m. a najnižší bod 129 m n. m.

Obyvateľstvo

Počet obyvateľov obce je 67 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Primárny biogénny prvok

Primárny biogénny prvok (iné názvy: primárny prvok, biogénny prvok/bioprvok prvého rádu, primárny makrobiogénny prvok/makroprvok/makroelement, makrobiogénny prvok, makroprvok, makroelement, hlavná živina, biogénny prvok (v užšom zmysle)) je biogénny prvok tvoriaci viac ako 0,1 % hmotnosti každého organizmu, konkrétne  vodík, kyslík, uhlík, dusík, sodík (zaraďovaný aj ako sekundárny biogénny prvok), fosfor a vápnik. Všetky primárne biogénne prvky sú invariabilné biogénne prvky.
Viktor Ivanovič Močuľskij

Viktor Ivanovič Močuľskij (rus. Виктор Иванович Мочульский; * 11. apríl 1810, Petrohrad – † 5. jún 1871, Simferopol) bol významný ruský entomológ, ktorý sa zaoberal hlavne chrobákmi (Coleoptera), menej už motýľmi.
Močuľskij bol dôstojník ruskej cárskej armády. Počas svojho života opísal viacero nových druhov hmyzu, hlavne z radu chrobákov. Robil výskum hmyzu v oblasti Síbiri, na Aljaške v USA, ale aj v Európe, Ázii a Japonsku.
Samuel Bohumil Hanrič

Životopis

Rytec z Banskej Bystrice. Žiak barokového maliara Jána Kupeckého v Norimbergu na prelome 17. a 18. storočia.
Laugaricio (nákupné centrum)

Laugaricio je obchodné centrum, na okraji Trenčína, v mestskej časti Belá.
Projekt je rozdelený do dvoch fáz, pričom druhá fáza by mala byť dostavaná v roku 2011. Obchodné centrum Laugaricio bolo otvorené v roku 2009 a medzi najväčších prenajímateľov patria H&M, C&A, Marks & Spencer, New Yorker, Intersport, ExiSport, Lindex, Coop Jednota, Reserved, Zlatokov SK a Promod.
Obchodné centrum Laugaricio sa nachádza v nákupnej zóne spolu s hypermarketom Tesco, nábytkom ASKO a elektrom Nay na okraji mesta. Je to najväčšie nákupné centrum v Trenčianskom kraji.
Rabí

Dejiny

Prvá písomná zmienka o obci pochádza z roku 1380. Nachádzajú sa tu zachovalé ruiny rovnomenného hradu. Dňa 1. apríla 2010 bol obci Rabí vrátený status mesta.
Markíza du Plessis-Bellière

Život

Suzanne du Plessis-Bellière bola slávna svojím espritom a poznačila výrazne svoju dobu. Priatelila sa so surintendantom Nicolasom Fouquetom, ministrom financií Ľudovíta XIV., ktorému organizovala jeho spoločenský život. Bola veľmi blízka veľkým umelcom tej doby, medzi ktorých patrila aj madame de Sévigné. Suzanne du Plessis-Bellière vlastnila zbierku umeleckých diel neoceniteľnej hodnoty. 
Spolu s Madame de Lafayette a Madeleine de Scudéry patrila k dámam, ktoré založili prvé literárne salóny v Paríži. V roku 1661 sa snažila zachrániť Fouqueta keď upadol do nemilosti kráľa a ubytovala ho vo svojom zámku hôtel de Rougé v Nantes. Surintendenta však na nariadenie kráľa zatkol kapitán d'Artagnan a markíza bola väznená v zámku de Montbrison do roku 1664.  
Keď jej zdravotný stav vyžadoval liečenie, mohla sa vrátiť do svojho zámku v Charentone pri Paríži. Dožila tam svoj život obkolesená veľkými umeleckými menami tej doby. Zomrela v kanonickom veku 100 rokov.

Diela o markíze du Plessis-Bellière

Jej osobou sa inšpiroval Alexandre Dumas starší vo svojom románe „Vikomt de Bragelonne“ a stala sa populárnou postavou v sérii filmov podľa historických románov „Angelika markíza anjelov“ od Anne Golonovej a Serge Golona. Postavu Angélique v nich hrala Michèle Mercierová.
Ulm Münster

Ulm Münster alebo Dóm v Ulme je luteránsky dóm (nie katedrála v cirkevnom ani v architektonickom zmysle, kostol nikdy nebol sídlom biskupa) postavený v gotickom štýle v Ulme. Pôvodne bol dóm katolícky, v období reformácie prešiel do rúk protestantov.
Stavba trvala od roku 1377 do roku 1890, pretože podobne ako v prípade Kolínskeho dómu boli práce prerušené. Stavba kostolnej veže začala v roku 1419 a bola prerušená v roku 1529. Až roku 1844 sa začalo pokračovať vo výstavbe.
Po dokončení v roku 1890 prekonal vtedajšiu najvyššiu stavbu na svete Kolínsky dóm. Jeho štatút najvyššej stavby na svete bol prekonaný Philadelphskou radnicou v 1901. Dodnes je vďaka veži vysokej 161,5 metra najvyšším kostolom sveta. Kostol je dlhý 123 m a široký 48 m. Rozkladá sa na približne 8 260 m².
Biermont

Poloha

Obec má rozlohu 3,92 km². Najvyšší bod je položený 92 m n. m. a najnižší bod 63 m n. m.

Obyvateľstvo

Počet obyvateľov obce je 169 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Quartier des Invalides

Quartier des Invalides (štvrť Invalidovňa) je 26. štvrť v Paríži, ktorá je súčasťou 7. obvodu.
Má rozlohu 107,4 ha a ohraničujú ju ulice Rue Bellechasse a Rue Vaneau na východe, Rue de Babylone, Boulevard des Invalides a Avenue de Tourville na juhu, Boulevard de la Tour-Maubourg na západe a rieka Seina na severe.
Štvrť bola pomenovaná podľa parížskej Invalidovne.
Snežienka jarná

Opis

Z cibule vyrastá stvol a dva listy. Stvol nesie biely kvet s intenzívnou vôňou. Kvitnutie prebieha od februára do marca, plodom je tobolka. Rastlina je jedovatá, obsahuje alkaloid galantamín. Najjedovatejšou časťou je cibuľa. Konzumácia vyvoláva hnačku a zvracanie. Na Slovensku bola od roku 1999 do 2003 zákonom chránená, teraz sa smie mimo chránených území zbierať. V Česku je zákonom chránená. Je aj predmetom ochrany v dohovore CITES.
Ide o vytrvalú rastlinu z čeľade amarylkovitých, ktorá dosahuje výšku približne 8 až 20 cm. Má jednoduchú vajčíkovitou cibuľku a dva až tri úzke a prisadlým listy. Medzi nimi sa nachádza stvol, na ktorého konci sa v období od februára do marca (občas aj apríla) objavuje jeden biely kvet. Kvet má tri okvetné lístky dlhé 12 – 30 mm. Plodom je trojpúzdrová kapsula. Snežienka obsahuje mnoho druhov alkaloidov.
Balanced scorecard

Balanced scorecard (slovenské názvy pozri dole; doslova "vyvážená výsledková listina/karta (v športe), vyvážená správa o stave niečoho"; skr. BSC) je nástroj strategického manažmentu a (v menšej miere) metóda/systém merania výkonnosti podniku. Vznikol na začiatku deväťdesiatych rokov dvadsiateho storočia v Amerike. Autormi sú R. S. Kaplan a D. P. Norton.

Slovenské názvy

Slovenský názov nie je ustálený. Vyskytujú sa tieto slovenské ekvivalenty pre "balanced scorecard": vyvážený systém hodnotiacich kritérií, systém vyvážených ukazovateľov výkonnosti podniku, vyvážená výsledková karta, vyvážená sústava ukazovateľov (výkonnosti), vyvážený systém ukazovateľov (výkonnosti), vyvážený prehľad výsledkov, vyvážené riadenie (celkovej) výkonnosti (spoločnosti), metóda vyvážených ukazovateľov, metóda vyváženého úspechu, metóda rovnovážneho úspechu, metóda vyváženého skóre, karta vyrovnaného skóre, karta vyváženého skóre, mapa vyváženého skóre, výkaz vyváženého skóre, vyrovnaný výsledkový lístok, bilančná kartička.

Dejiny

Koncepcia Balanced Scorecard bola prvýkrát uverejnená v roku 1992 v Harvard Business Review Robertom S. Kaplanom a Davidom P. Nortonom. V roku 1996 vydali knihu "The Balanced Scorecard: Translating Strategy into Action" v ktorej zhrnuli a doplnili koncepciu BSC. Kniha sa stala bestsellerom medzi knihami zameranými na biznis.

Štyri perspektívy

BSC je komplexná metóda a na podnik sa pozerá prostredníctvom štyroch perspektív a ich vzájomných vzťahov. Ide o perspektívu finančnú, zákaznícku, procesnú a učenia sa a rastu. BSC vychádza z vízie a stratégie podniku a na tomto základe sa pre každú perspektívu určí misia a strategické ciele, ktorým sa priradia určité metriky a ich cieľové hodnoty. Dôležité sú požiadavky na presné meranie a kvantifikovanie všetkých ukazovateľov vo všetkých perspektívach. Všetky perspektívy sú logicky prepojené a previazané a vďaka tomu táto metóda poskytuje ucelený pohľad na podnik a jeho výkonnosť.

Finančná perspektíva

Pozornosť je venovaná finančným ukazovateľom ako je hodnota obratu, ziskovosť, zadlženosť a iné. Ciele z ostatných perspektív by mali byť prepojené k finančným cieľom.

Zákaznícka perspektíva

Aby podnik spĺňal finančné ciele, musí poskytovať zákazníkovi určitú hodnotu, za ktorú je ochotný podniku zaplatiť. Ciele a ukazovatele môžu byť napríklad podiel na trhu, spokojnosť zákazníkov, image firmy, získavanie nových zákazníkov a iné.

Procesná perspektíva

Ide o procesy, ktoré úzko súvisia s cieľmi vo finančnej a zákazníckej dimenzii. Môže ísť napríklad o skrátenie doby dodania, vývoja, zníženie nákladov a iné.

Perspektíva učenia sa a rastu

Zameriava sa na interné prvky podniku od ktorých závisí plnenie cieľov v iných perspektívach. Hodnotí schopnosť firmy rásť a učiť sa a budúcnosť podniku je úzko spätá práve s touto dimenziou a jej potenciálom. Cieľmi sú napríklad zvýšenie kvalifikácie, spokojnosť zamestnancov a iné.
Turecká (geomorfologický podcelok)

Vymedzenie

Podcelok leží v juhovýchodnej časti Revúckej vrchoviny, na severozápadnom okraji Rožňavy. Východným smerom ležia Volovské vrchy s podcelkom Zlatý stôl, severným a západným smerom pokračuje krajinný celok podcelkami Dobšinské predhorie a Hrádok. Na juhozápade na krátkom úseku susedí Plešivská planina a južným smerom krajina klesá do Rožňavskej kotliny.

Turizmus

Zo sedla Filipka vedie touto časťou pohoria  zeleno značený Chodník Pavla Jozefa Šafárika, ktorý smeruje do Rožňavy. Z Rožňavy do Betliara vedie  žlto značený turistický chodník. Turisticky atraktívne sú opustené banské diela, ktoré sa zachovali vo viacerých lokalitách v okolí Rožňavy, ako aj rozhľadňa na vrchu Turecká.

Doprava

Východným okrajom vedie údolím Slanej cesta I/67 (Rožňava – Poprad), ako aj železničná trať Rožňava – Dobšiná.
Ibidem

Ibidem (skratka ibd. alebo ib., zriedkavo ibid.; po latinsky "na rovnakom mieste", "tamže", "tamtiež") alebo tamže alebo tamtiež je výraz, ktorý sa v odborných textoch používa vo význame "vo vyššie spomenutom/-tej texte/knihe/zdroji", teda na dodanie poznámky, citácie alebo odkazu na zdroj, ktorý bol spomenutý v predchádzajúcej poznámke alebo texte. Latinská podoba sa používa bežne v právnickej citácii, slovenská v iných textoch.
Turistická značkovaná trasa číslo 8128

Turistická značkovaná trasa číslo 8128 je krátka žltá trasa v Malých Karpatoch, spájajúca obec Smolenice so Štefánikovou magistrálou. Dĺžka trasy je 2,6 km.
Provincia (Južná Afrika)

Juhoafrická republika sa delí na deväť provincií (angl. provinces). Pred voľbami v roku 1994 boli skoršie bantustany (samosprávne územia černochov) zrušené a štyri predchádzajúce provincie (Kapsko, Natal, Oranžský slobodný štát a Transvaal) boli rozdelené na deväť. Dvanásty, trinásty a šestnásty dodatok ústavy zmenili hranice siedmich z týchto provincií.
Saint-Christophe-sur-Avre

Poloha

Obec má rozlohu 10,76 km². Najvyšší bod je položený 214 m n. m. a najnižší bod 173 m n. m.

Obyvateľstvo

Počet obyvateľov obce je 145 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ťanšan

Geológia

Ťanšan je súčasťou himalájskeho orogénneho pásma. Zdvíhanie pohoria začalo ešte počas hercýnskeho vrásnenia, súčasná podoba sa vytvarovala počas kimerskej fázy alpínskej orogenézy.

Vulkanizmus

V čínskej časti pohoria sa nachádza menšie vulkanické pole, tvorené niekoľkými troskovými kužeľmi. Najznámejší z nich je Pechan, ktorý bol aktívny v 1. a 7. storočí.